Toshkent metrosining barcha yo‘nalishlari 30-avgustdan boshlab soat 05:00 dan 00:00 gacha ishlaydi

O‘zbekiston mustaqilligining 30 yillik bayramini nishonlashga tayyorgarlik ko‘rish munosabati bilan 30-avgustdan boshlab Toshkent metropolitenidagi poyezdlar qatnovi yangi jadval bo‘yicha amalga oshiriladi. Bu haqda “O‘zbekiston temir yo‘llari” AJ matbuot xizmati xabar berdi.

Xususan:
Shuningdek, 30-avgustdan boshlab Toshkent metropolitenining barcha liniyalari soat 05:00 dan 00:00 gacha ishlaydi.
Ma’lum qilinishicha, Toshkent metropolitenining kengayishi va poytaxtning aholi zich joylashgan tumanlarida ham yangi yo‘nalishlar ochilishi bilan birga yo‘lovchi tashish hajmi ikki barobarga oshgan. Tig‘iz payt vaqtida stansiyalarning platformalarida va harakat tarkiblarida yo‘lovchilarning ko‘payishi kuzatila boshlagan.
Ta’kidlanishicha, ushbu muammoni hal qilish uchun yangi, zamonaviy metrovagonlarni yetkazib berish bo‘yicha shartnomalar tuzilgan. Avvalroq Rossiyadan Toshkentga 20 ta yangi metro vagonlari yuborilgani to‘g‘risida xabar berilgandi. Idora ma’lumotlariga ko‘ra, 2021-yil yakuniga qadar shu turdagi yana 20 ta vagon keltirilishi kutilmoqda.
Eslatib o‘tamiz, 21-maydan boshlab Toshkent metropolitenining “Chilonzor” va “O‘zbekiston” yo‘nalishlarining ish tartibi vaqtincha soat 06:00 dan 23:00 gacha etib belgilangandi.
 Toshkent metropoliteni uchun 10 ta yangi poyezd qaysi mablag‘ evaziga sotib olinishi ma’lum bo‘ldi